O femeie a găsit un şarpe de trei metri într-un supermarket: "Am fost şocată".
O femeie se plimba la raionul de condimente al unui supermarket când a dat nas în nas cu un șarpe uriaș. Lanțul de supermarketuri a confirmat într-un comunicat că un "client alunecos și rar a fost văzut la raionul de condimente". Nu este clar cum sau când a intrat șarpele în supermarket.
O femeie se plimba la raionul de condimente al unui supermarket când a dat nas în nas cu un șarpe uriaș, relatează The Independent.Capul pitonului de 3 metri lungime, care nu este veninos, a ieșit printr-un spațiu dintr-un raft aflat deasupra borcanelor de condimente din magazinul din Sydney."Eram în raionul de condimente și căutam ceva de pus pe puiul meu în acea seară, așa că nu l-am văzut inițial, pentru că era încolăcit în spatele borcănașelor cu condimente", a declarat femeia miercuri. "M-am cam întors spre dreapta mea și și-a scos capul afară".Femeia, care, din întâmplare, este antrenată să prindă șerpi, a spus că capul șarpelui a ajuns la 20 de centimetri de al ei."Din fericire, am o experiență în domeniul șerpilor, așa că am fost destul de calmă în privința asta. Cu siguranță m-a șocat puțin pentru că nu mă așteptam la asta", a adăugat ea.Lanțul de supermarketuri Woolworths a confirmat într-un comunicat că un "client alunecos și rar a fost văzut la raionul de condimente"."Odată ce a fost zărit, membrii echipei noastre au reacționat rapid și cu calm pentru a izola zona pentru siguranța clienților", se arată în comunicat.Nu este clar cum sau când a intrat șarpele în supermarket."Am știut imediat că nu era veninos, că nu era agresiv, că nu va fi o problemă pentru nimeni", a spus femeia.